Nel blu dipinto di blu

"Nel blu dipinto di blu" (בעברית: "כחול צבוע בכחול"), ידוע גם בשם "Volare", הוא שיר שהוקלט על ידי הזמר האיטלקי, דומניקו מודוניו. השיר הולחן ונכתב על ידי מודוניו ופרנקו מיליאצ'י. השיר יצא לאור כסינגל ב-1 בפברואר 1958. בין החודשים אוגוסט–ספטמבר 1958, השיר הגיע חמש פעמים לראש מצעד הבילבורד הוט 100 האמריקאי, ובסוף שנת 1958, זכה במקום הראשון במצעד הבילבורד השנתי. ב-4 במאי 1959, זכה השיר בטקס פרסי גראמי ה-1 בפרס הקלטת השנה ושיר השנה. בשנת 1958, השיר ניצח בפסטיבל הסן רמו, ונבחר לייצג את איטליה באירוויזיון 1958, שם זכה במקום השלישי עם 13 נקודות. לאחר התחרות, השיר נמכר בכ-22 מיליון עותקים ברחבי העולם, ובכך הפך לאחד מהשירים המוכרים ביותר מתחרות האירוויזיון ומפסטיבל הסן רמו. פרנקו מיליאצ'י התחיל לעבוד על מילות השיר ביוני 1957, בהשארת שני ציורים של הצייר היהודי מארק שאגאל. הוא תכנן ללכת לים עם מודוניו, אבל כשחיכה לו, הוא החליט לשתות כוס יין ונרדם. כשהוא התעורר הוא בהה בציורים של שאגאל. בציור "Le coq rouge", מיליאצ'י ראה אדם צבוע בצבע צהוב, ובציור "Le peintre et la modelle", ראה את חצי פרצופו של שאגאל צבוע בכחול. לכן, מיליאצ'י החל לכתוב שיר על אדם כחול שמסוגל להתעופף. מיליאצ'י התייעץ עם מודוניו, וביחד הם כתבו את השיר. השיר הוא בלדת שאנסון דרמטית. במרכז מילות השיר עומד מודוניו ששר על התחושות שלו כשהוא עם אהובתו, תחושות הדומות לתעופה. השיר נפתח בפרלוד, שלא נמצא ברוב גרסאות הכיסוי של השיר. בשנת 1958, השיר השתתף בקדם האיטלקי לאירוויזיון 1958, "פסטיבל סן רמו ה-8". השיר נרשם לתחרות דקות ספורות לפני סגירת ההרשמה. חבר השופטים כמעט פסל את השיר, אך לבסוף השיר התקבל לתחרות. ב-31 בינואר 1958, השיר ניצח בחצי הגמר השני של התחרות והעפיל לגמר הגדול. ב-1 בפברואר באותה השנה, השיר ניצח במקום הראשון, ונבחר לייצג את איטליה באירוויזיון. אל המקום השני הגיעו הזמרות נילה פיצי וטונינה טוריאלי עם השיר "L'edera". מודוניו הופיע ראשון בסדר ההופעות, לפני קורי ברוקן ההולנדית. מודוניו ביצע פעם נוספת את השיר בתום כל עשרת הביצועים עקב תקלה טכנית בשידור במהלך הביצוע שלו. בתום ההצבעה השיר זכה במקום השלישי, עם 13 נקודות. מודוניו ייצג שוב את איטליה באירוויזיון 1959 עם השיר "Piove (Ciao, ciao, bambina)". השיר זכה להצלחה מיד עם צאתו באיטליה, ונמכר בכ-20,000 עותקים ב-12 הימים הראשונים מצאתו. בפברואר 2013, הוערך כי השיר נמכר ב-800,000 עותקים באיטליה. בשל הצלחתו באיטליה, יצא השיר גם בארצות הברית ובשאר יבשת אירופה. ב-4 באוגוסט 1958, הגיע השיר למקום ה-54 במצעד הבילבורד הוט 100, ושבוע לאחר מכן, עלה למקום ה-2, וזכה בקפיצה הגדולה בהיסטוריה למקום השני במצעד. ב-18 באוגוסט, עלה השיר למקום הראשון במצעד. לאחר מכן, השיר הגיע למקום הראשון חמש פעמים נוספות, מכר 2 מיליון עותקים בארצות הברית וזכה בשיר השנה של מצעד הבילבורד. "Nel blu dipinto di blu" הפך לשיר הראשון שלא בשפה האנגלית שזכה בתואר "שיר השנה של הבילבורד". השיר החזיק בתואר עד שנת 1994, כשהשיר "The Sign" של הלהקה השוודית, אייס אוף בייס, זכה במקום הראשון. ב-6 בספטמבר 1958, השיר הגיע למקום ה-15 במצעד הסינגלים הבריטי, ולאחר שבוע, עלה למקום העשירי. השיר הגיע למקום השני במצעד הסינגלים הנורווגי ובמצעד הסינגלים ההולנדי. בשנת 2004, השיר הוכתר לשיר המושמע ביותר באיטליה לאותה השנה על ידי אגודת הסופרים האיטלקיים. ב-4 במאי 1959, השיר זכה בפרס הקלטת השנה ושיר השנה בטקס פרסי גראמי הראשון. השיר הפך לשיר היחידי שלא באנגלית ולשיר האירוויזיוני היחידי שזכה בפרס גראמי. בשנת 2005, השיר זכה במקום השני בשיר היובל באירוויזיון. בשנת 2008, ביום השנה ה-50 לשיר, הופק באיטליה בול דואר מיוחד, המציג אדם שעף על רקע כחול. מדיה וקבצים בנושא Nel blu dipinto di blu בוויקישיתוף מידע על היצירה "Nel blu dipinto di blu" באתר מיוזיק בריינז גרסאות נוספות ל"Nel blu dipinto di blu" באתר SecondHandSongs Domenico Modugno – Nel Blu, Dipinto Di Blu 1958 GRAMMY WINNERS, אתר הגראמי Eurovision 1958 Results: Voting & Points,‏ EurovisionWorld LA STORIA Also-rans no more? Even Eurovision losers get lucky sometimes, מגזין הבילבורד, 26 במאי 2007 Al Martino obituary, הגרדיאן Sanremo 1958 – Storia e storie del Festival SANREMO - 50 ANNI DI STORIA Eurovision Song Contest 1958 EUROVISION Best of ALL TIME Pearl Jam 2nd only to Domenico Modugno, פרד ברונסון, 26 ביולי 1999 The Billboard Hot 100 Songs of the Year (1958–1969), אתר הבילבורד Weekly Billboard Hot 100 No. 1 Songs from the First 50 Year, אתר הבילבורד The story and legacy of ‘Nel blu dipinto di blu (Volare)’, קייריאקוס ציניביץ, 23 ביולי 2020 Volare - Full Official Chart History, אתר מצעד הסינגלים הבריטי DOMENICO MODUGNO - NEL BLU DIPINTO DI BLU (SONG) E’ 'Nel blu dipinto di blu' il brano italiano più cantato International Pull of Grammys Veries In Key Markets – Grammy Facts, מגזין הבילבורד E 'Volare' di Domenico Modugno diventa un francobollo blu Nel blu dipinto di blu: una canzone formato francobollo DOMENICO MODUGNO - NEL BLU DIPINTO DI BLU VOLARE DOMENICO MODUGNO - NEL BLU DIPINTO DI BLU DOMENICO MODUGNO - NEL BLU DIPINTO DI BLU יואל וויטברן, "Top R&B/Hip-Hop Singles: 1942-2004", עמוד 408 Top Singoli − Classifica settimanale WK 8 (dal 18.02.2013 al 24.02.2013 Billboard Hot 100 60th Anniversary Interactive Chart